**atskleistinos informacijos ruošimo ir perleistų verčių identifikavimo METODIKA**

1. **Bendrosios nuostatos**
   1. Akcinės bendrovės „GRINDEKS“ filialas (toliau tekste ***– Filialas***) - tai Latvijos Respublikoje įregistruotos akcinės bendrovės "GRINDEKS", (toliau tekste - ***Bendrovė***), struktūrinis padalinys, turintis savo buveinę Lietuvos Respublikoje ir atliekantis dalį Bendrovės funkcijų.
   2. Ši atskleistinos informacijos ruošimo ir perleistų verčių identifikavimo metodika (toliau - ***Metodika***) yra parengta įgyvendinant IFPA ir VGA patvirtinto SPS/SPO Informacijos atskleidimo kodekso (toliau – ***Atskleidimo kodeksas***) reikalavimus.
2. **Atskleistinos informacijos ruošimo ir perleistų verčių identifikavimo metodai**
   1. Už atskleistinos informacijos paruošimą laiku ir tinkamai (surinkimą, užfiksavimą, įvertinimą, parengimą paskelbimui, saugojimą) yra atsakingas Filialo vadovas arba Filialo vadovo įsakymu paskirtas Filialo darbuotojas.
   2. Surinkta informacija apibendrinama, ataskaita užpildoma ir paskelbiama Atskleidimo kodekso nustatytais terminais ir tvarka.
   3. Perleistos vertės (įskaitant ir tarptautines) atskleidžiamos šalyje, kurioje yra vertės gavėjo pagrindinė praktikos (veiklos) vieta. Atskleidimas vykdomas ataskaitą viešai paskelbiant Latvijos įmonės AS „GRINDEKS“ ir (ar) Filialo interneto svetainėje bei vaistų rinkodaros etikos kodekso interneto svetainėje [www.vaistukodeksas.lt](http://www.vaistukodeksas.lt) pateikiant nuorodą į AS „GRINDEKS“ ir (ar) Filialo interneto svetainėje paskelbtus duomenis.
   4. Su perleistomis vertėmis susijusi informacija saugoma ne trumpiau kaip 5 (penkis) metus nuo ataskaitinio laikotarpio, kurį jos buvo perleistos, pabaigos.

**Individualus ir apibendrintas atskleidimas**

* 1. Kai tik įmanoma, t.y. gavus duomenų ir (ar) komercinės paslapties subjekto sutikimą, jiems per ataskaitinius metus perleistos vertės atskleidžiamos individualiai, konkrečiam asmeniui perleistas vertes sumuojant pagal kategoriją (detali informacija bus pateikiama, jeigu to paprašys atitinkamas konkrečios vertės gavėjas ir (arba) kompetentingos institucijos).
  2. Individualus informacijos, sudarančios asmens duomenis, atskleidimas vykdomas turint rašytinį asmens duomenų subjekto sutikimą ir laikantis galiojančių norminių teisės aktų bei Filialo vidaus teisės aktų asmens duomenų apsaugos srityje reikalavimų.
  3. Informacijos, sudarančios komercinę paslaptį, atskleidimas vykdomas turint komercinės paslapties subjekto rašytinį sutikimą ir laikantis galiojančių norminių teisės aktų reikalavimų.
  4. Jeigu sandorio su SPO sudarymo, prašymo gavimo metu ar faktiškai perleidžiant vertę SPO nurodo, kuriems konkretiems SPS ta vertė ar jos dalis turi tiesiogiai ar netiesiogiai atitekti, Filialas, tarpininkaujant SPO, kreipiasi į konkretų SPS su tikslu gauti rašytinį sutikimą dėl jo asmens duomenų tvarkymo perleistų verčių atskleidimo tikslu.
  5. Asmens duomenų subjektui atšaukus savo sutikimą, atskleistinų duomenų ataskaita nedelsiant pakoreguojama, atitinkamus duomenis perkeliant į apibendrintą informaciją, ir paskelbiama atnaujinta ataskaita.
  6. Apibendrintos informacijos atskleidimo atveju (išskyrus Metodikos 2.11 punkte nuodytą atvejį), apie kiekvieną perleistų verčių kategoriją nurodoma: gavėjų skaičius ir tokių gavėjų dalis išreikšta procentais, taip pat bendra tokiems gavėjams perleistų verčių suma.
  7. Perleistos vertės, susijusios su moksliniais tyrimais ir plėtra, už kiekvieną ataskaitinį laikotarpį atskleidžiamos kaip apibendrintos sumos.

**Atskleidžiamos vertės**

* 1. Atskleidžiamos visos pagal Atskleidimo kodeksą atskleistinos vertės (visos verčių kategorijos).
  2. Atskleidžiamos visos vertės, Filialo ir (ar) Bendrovės tiek tiesiogiai, tiek netiesiogiai perleistos sveikatos priežiūros specialistams (toliau - SPS) ir (ar) sveikatos priežiūros organizacijoms (toliau - SPO).
  3. Atskleidžiamos vertės (ar jų dalys, jei po 2024-01-01 perleista tik dalis vertės), Filialo ir (ar) Bendrovės faktiškai perleistos 2024-01-01 d. ir vėliau, nepriklausomai nuo to, kada buvo sudarytas sandoris ar gautas prašymas dėl vertės perleidimo, taip pat nepriklausomai nuo to, sandoris vienkartinis, trumpalaikis ar ilgalaikis.
  4. Atskleidžiamos tiek piniginėmis lėšomis (pavedimu ar grynaisiais), tiek natūra (daiktais, prekėmis, paslaugomis ir pan.) perleistos vertės.

**Vertės suma ir valiuta**

* 1. Perleistą vertę sudaro faktiškai perleista vertės suma, įskaitant PVM.
  2. Į perleistą vertę taip pat neįskaitomas pelno mokestis, gyventojo pajamų mokestis, socialinio draudimo įmokos ir kiti Lietuvos ar užsienio valstybių mokesčiai, kuriuos privalo išskaičiuoti Filialas ir (ar) Bendrovė, perleisdami vertę gavėjui.
  3. Natūra perleistos vertės suma yra lygi sumai, už kurią ją įsigijo (jeigu buvo įsigyta) ar rinkoje galėtų įsigyti (pvz., jeigu kaip parama teikiamos paslaugos, skaitomas pranešimas ir pan.) Filialas ar Bendrovė.
  4. Jeigu neįmanoma atskirti atlygio už paslaugas/konsultacijas ir susijusių gavėjui kompensuojamų išlaidų sumų, tai informacijos atskleidimo tikslu visos gavėjui pagal konkrečią sutartį išmokėtos sumos laikomos atlygiu už paslaugas/konsultacijas.
  5. Jeigu neįmanoma nustatyti, kokias perleistos vertės dalis gavo keli gavėjai kartu, laikoma, kad kiekvienas jų gavo po lygią perleistos vertės dalį.
  6. Perleistos vertės atskleidžiamos eurais. Jeigu vertė faktiškai buvo perleista kita, nei euras, valiuta, jos suma į eurus konvertuojama einamųjų metų, kuriais vertė buvo perleista, paskutinę dieną Lietuvos banko skelbiamu oficialiu tos valiutos keitimo į eurą kursu.

1. **Metodikos galiojimas ir taikymas**
   1. Metodika atitinkamai taikoma visoms pagal Atskleidimo kodeksą atskleistinoms vertėms, įskaitant Atskleidimo kodekso 3.01 dalyje išvardintas verčių kategorijas:
2. SPO perleistoms vertėms:
3. parama SPO, įskaitant paramą institucijoms, organizacijoms ir asociacijoms, kurios yra sudarytos iš SPS ir (arba) kurios teikia sveikatos priežiūros paslaugas;
4. prisidėjimas prie išlaidų, susijusių su renginiais, padengimo per SPO ar trečiąsias šalis, įskaitant SPS dalyvavimo tokiuose Renginiuose rėmimą;
5. atlygis už paslaugas ir konsultacijas.
6. SPS perleistoms vertėms:
7. prisidėjimas prie išlaidų, susijusių su renginiais, padengimo;
8. atlygis už paslaugas ir konsultacijas.
   1. Pasikeitus Lietuvos Respublikos norminiams teisės aktams ar Atskleidimo kodeksui, jiems prieštaraujančios Metodikos nuostatos turi būti nedelsiant pakeistos. Net ir nepadarius Metodikos pakeitimų, negalioja jos nuostatos, prieštaraujančios imperatyvioms Lietuvos Respublikos norminių teisės aktų nuostatoms.